《寄毛子霞武昌幕中》
明代·陈子升

楚吟高彻雁来声，词客飘零尚甲兵。一讯怀沙淹贾傅，三为祭酒识荀卿。

迷阳草长歌先断，梦雨山沈赋不成。他日江南采蘋地，潇湘多少故人情。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。